nibzard/narodne-novine-full-text-markdown huggingface dataset:
### NN 18/2018 (23.2.2018.), Odluka o postavljanju izvanrednog i opunomoćenog veleposlanika Republike Hrvatske u Državi Katru, sa sjedištem u Dohi

PREDSJEDNICA REPUBLIKE HRVATSKE

374

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/08, urbroj: 50301-15/28-18-11 od 12. veljače 2018., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

Dr. sc. DRAGO LOVRIĆ, izvanredni i opunomoćeni veleposlanik Republike Hrvatske u Državi Katru, sa sjedištem u Dohi, postavlja se i za izvanrednog i opunomoćenog veleposlanika Republike Hrvatske u Sultanatu Omanu, sa sjedištem u Dohi.

Ova Odluka stupa na snagu danom donošenja.

Klasa: 018-07/18-02/08
 Urbroj: 71-06-01/1-18-2
 Zagreb, 15. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 18/2018 (23.2.2018.), Odluka o izmjenama Odluke o općinskim porezima Općine Klenovnik

Općina Klenovnik

387

Na temelju odredbe članka 17. Zakona o izmjenama Zakona o lokalnim porezima (»Narodne novine«, broj 101/17). članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15) i članka 22. Statuta Općine Klenovnik (Službeni vjesnik Varaždinske županije, broj 21/13, 39/13, 16/14), Općinsko vijeće Općine Klenovnik na 6. sjednici održanoj 1. veljače 2018. godine, donosi

ODLUKU

O IZMJENAMA ODLUKE O OPĆINSKIM POREZIMA

Članak 1.

U Odluci o općinskim porezima (»Narodne novine« 75/17 i Službeni vjesnik Varaždinske županije 37/17) članak 2. briše se.

Članak 2.

Podnaslov VI. Porez na nekretnine i članak 19. briše se.

Članak 3.

Članak 20. briše se.

Članak 4.

Članak 22. stavak 1. briše se.

Članak 5.

Članak 23. briše se.

Članak 6.

Ova Odluka objavit će se u »Narodnim novinama« i u Službenom vjesniku Varaždinske županije, a stupa na snagu osmoga dana od dana objave u »Narodnim novinama«.

Klasa: 410-01/18-01/03

Urbroj: 2186/015-18-01

Klenovnik, 1. veljače 2018.

Predsjednica Općinskog vijeća
 Sanda Golub, v. r.
### NN 18/2018 (23.2.2018.), Rješenje o imenovanju povjerenice Vlade Republike Hrvatske za obavljanje poslova iz nadležnosti Općinskog vijeća Općine Muć

VLADA REPUBLIKE HRVATSKE

377

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 22. veljače 2018. godine donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA
 OPĆINE MUĆ

1. Imenuje se INES GRUBIŠIĆ povjerenicom Vlade Republike Hrvatske za obavljanje poslova iz nadležnosti Općinskog vijeća Općine Muć.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenica Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/18-01/01

Urbroj: 50301-15/28-18-02

Zagreb, 22. veljače 2018.

Predsjednik
 mr. sc. Andrej Plenković, v. r.
### NN 18/2018 (23.2.2018.), Rješenje o razrješenju državnog tajnika u Ministarstvu za demografiju, obitelj, mlade i socijalnu politiku

VLADA REPUBLIKE HRVATSKE

379

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 40. stavka 1. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 22. veljače 2018. godine donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU ZA DEMOGRAFIJU, OBITELJ, MLADE I SOCIJALNU POLITIKU

Razrješuje se dr. sc. MARIN STRMOTA dužnosti državnog tajnika u Ministarstvu za demografiju, obitelj, mlade i socijalnu politiku, s danom 20. veljače 2018. godine, na osobni zahtjev.

Klasa: UP/I 080-02/18-02/13

Urbroj: 50301-15/07-18-02

Zagreb, 22. veljače 2018.

Predsjednik
 mr. sc. Andrej Plenković, v. r.
### NN 18/2018 (23.2.2018.), Rješenje o imenovanju supredsjedateljice Zajedničkog povjerenstva za gospodarsku suradnju između Vlade Republike Hrvatske i Vlade Ukrajine

VLADA REPUBLIKE HRVATSKE

380

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 4. stavka 1. Ugovora između Vlade Republike Hrvatske i Vlade Ukrajine o gospodarskoj suradnji (»Narodne novine« – Međunarodni ugovori, broj 5/13), Vlada Republike Hrvatske je na sjednici 22. veljače 2018. godine donijela

RJEŠENJE

O IMENOVANJU SUPREDSJEDATELJICE ZAJEDNIČKOG POVJERENSTVA ZA GOSPODARSKU SURADNJU IZMEĐU VLADE REPUBLIKE HRVATSKE I VLADE UKRAJINE

Imenuje se dr. sc. MARTINA DALIĆ, potpredsjednica Vlade Republike Hrvatske i ministrica gospodarstva, poduzetništva i obrta, supredsjedateljicom Zajedničkog povjerenstva za gospodarsku suradnju između Vlade Republike Hrvatske i Vlade Ukrajine.

Klasa: 080-02/18-01/17

Urbroj: 50301-15/07-18-02

Zagreb, 22. veljače 2018.

Predsjednik
 mr. sc. Andrej Plenković, v. r.
### NN 19/2018 (28.2.2018.), Odluka o razrješenju zamjenice općinskog državnog odvjetnika u Općinskom državnom odvjetništvu u Zlataru

Državnoodvjetničko vijeće

399

ODLUKA

Državnoodvjetničko vijeće na temelju članka 152. u svezi sa člankom 113. stavkom 1. točka 1. i stavkom 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) odlučujući o zahtjevu za razrješenje VALENTINE KOLAR, na 56. sjednici održanoj 15. veljače 2018.,

odlučilo je

VALENTINA KOLAR, razrješava se dužnosti zamjenice općinskog državnog odvjetnika u Općinskom državnom odvjetništvu u Zlataru, s danom 1. ožujka 2018.

Broj: DOVO-4/2018-4

Zagreb, 15. veljače 2018.

Predsjednik
 Državnoodvjetničkog vijeća
 Dražen Jelenić, v. r.
### NN 19/2018 (28.2.2018.), Odluka o izmjeni Odluke o osnivanju Vijeća za gospodarska pitanja Predsjednice Republike Hrvatske

PREDSJEDNICA REPUBLIKE HRVATSKE

393

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14
 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IZMJENI ODLUKE O OSNIVANJU VIJEĆA ZA GOSPODARSKA PITANJA PREDSJEDNICE REPUBLIKE HRVATSKE

I.

U Odluci o osnivanju Vijeća za gospodarska pitanja Predsjednice Republike Hrvatske (»Narodne novine«, broj 64/15, 43/16, 38/17 i 130/17) u točki III. podtočki 1. alineja 1. mijenja se i glasi: »Mladen Jakopović, predsjednik Hrvatske poljoprivredne komore,«.

Ova Odluka stupa na snagu danom donošenja.

Klasa: 020-03/18-03/01

Urbroj: 71-06-01/1-18-1

Zagreb, 20. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 19/2018 (28.2.2018.), Popis prirodnih mineralnih voda i prirodnih izvorskih voda priznatih u Republici Hrvatskoj

MINISTARSTVO POLJOPRIVREDE

398

Na temelju članka 23. stavka 3. i članka 36. stavka 3. Pravilnika o prirodnim mineralnim, prirodnim izvorskim i stolnim vodama (»Narodne novine«, broj 48/15) Ministarstvo poljoprivrede objavljuje

POPIS

PRIRODNIH MINERALNIH VODA I PRIRODNIH IZVORSKIH VODA PRIZNATIH U REPUBLICI HRVATSKOJ

I. PRIRODNE MINERALNE VODE

|  |  |  |  |
| --- | --- | --- | --- |
| Trgovački naziv  proizvoda | Naziv izvora | Mjesto korištenja izvora | Zemlja  podrijetla |
| JAMNICA | Janino vrelo | Pisarovina, lokalitet  Jamnička kiselica | Republika Hrvatska |
| JANA | Sveta Jana | Gorica  Svetojanska | Republika Hrvatska |
| KALNIČKA | Kalnička | Apatovec | Republika Hrvatska |
| LIPIČKI STUDENAC GROFOVA VRELA | Grofova vrela | Lipik | Republika Hrvatska |
| LIPIČKI STUDENAC | Antunovo vrelo | Lipik | Republika Hrvatska |
| SARAJEVSKI  KISELJAK | Vrelo Park (B4) | Kiseljak | Republika Bosna i  Hercegovina |
| MIVELA-Mg | Mivela-1 | Veluće | Republika Srbija |

II. PRIRODNE IZVORSKE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto  korištenja izvora | Zemlja podrijetla |
| AQUA SANA | Vodohvat  – bušotina BU-1 | Kosore, Vrlika | Republika Hrvatska |
| CETINA | Cetina | Civljane | Republika Hrvatska |
| GODA | Goda | Ličko Lešće | Republika Hrvatska |
| KALA | Kala | Apatovec | Republika Hrvatska |
| SANTA | Krupa | Krupa | Republika Hrvatska |
| STUDENA | Studena | Lipik | Republika Hrvatska |
| SVETI ROK | Sveti Rok | Sveti Rok | Republika Hrvatska |
| VIVA | Ljuta | Gruda,  Konavle | Republika Hrvatska |
| NEVRA | Nevra | Deževice | Republika Bosna i Hercegovina |

III.

Popis prirodnih mineralnih voda iz točke I. ovoga Popisa Ministarstvo poljoprivrede dostavlja Europskoj komisiji koja ih objavljuje u »Listi prirodnih mineralnih voda priznatih u državama članicama«, tekst značajan za Europski gospodarski prostor, u Službenom listu Europske unije (List of natural mineral waters recognised by Member States, Text with European Economic Area relevance, Official Journal of the European Union).

IV.

Objavom ovoga Popisa prestaje važiti Popis priznatih prirodnih mineralnih voda i prirodnih izvorskih voda koje se crpe iz tla Repub­like Hrvatske ili države koja nije članica Europske unije (»Narodne novine«, broj 28/17).

V.

Ovaj Popis stupa na snagu s danom objave u »Narodnim novinama«.

Klasa: 011-02/18-01/06

Urbroj: 525-09/0492-18-1

Zagreb, 13. veljače 2018.

Ministar poljoprivrede
 Tomislav Tolušić, dipl. iur., v. r.
### NN 19/2018 (28.2.2018.), Indeks potrošačkih cijena u siječnju 2018.

Državni zavod za statistiku

400

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2018.

Indeks potrošačkih cijena u siječnju 2018. u odnosu na prosinac 2017. iznosi 99,8.

Klasa: 957-04/18-01/1
 Urbroj: 555-09-05-18-4
 Zagreb, 23. veljače 2018.

Ravnatelj
 Marko Krištof, v. r.
### NN 20/2018 (1.3.2018.), Odluka o izmjenama Odluke o općinskim porezima Općine Kamanje

Općina Kamanje

412

Na temelju čl. 20. i članka 42. stavka 1. Zakona o lokalnim porezima (»Narodne novine« br. 115/16 i 101/2017) i članka 26. Statuta Općine Kamanje (»Glasnik općine Kamanje« 3/09, 4/11 i 1/13), Općinsko vijeće Općine Kamanje na svojoj 5. sjednici, održanoj 21. prosinca 2017. godine, donijelo je

ODLUKU

O IZMJENAMA ODLUKE O OPĆINSKIM POREZIMA

Članak 1.

U Odluci o općinskim porezima (»Glasnik Općine Kamanje« br. 1/2017) u članku 1. stavak 1. točka 5. i stavak 2. brišu se.

Članak 2.

Ova Odluka o izmjenama stupa na snagu osmoga dana od objave u »Narodnim novinama« i »Glasniku Općine Kamanje«, a primjenjuje se od 1. siječnja 2018. godine.

Klasa: 410-01/17-01/01

Urbroj: 2133/22-01-17-06

Kamanje, 21. prosinca 2017.

Predsjednik Općinskog vijeća
 Ivan Lukunić, v. r.
### NN 20/2018 (1.3.2018.), Zakon o prestanku važenja Zakona o provedbi Uredbe Europske unije o europskim fondovima poduzetničkog kapitala

HRVATSKI SABOR

404

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O PROVEDBI UREDBE EUROPSKE UNIJE O EUROPSKIM FONDOVIMA PODUZETNIČKOG KAPITALA

Proglašavam Zakon o prestanku važenja Zakona o provedbi Uredbe Europske unije o europskim fondovima poduzetničkog kapitala, koji je Hrvatski sabor donio na sjednici 16. veljače 2018.

Klasa: 011-01/18-01/25

Urbroj: 71-06-01/1-18-2

Zagreb, 22. veljače 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O PRESTANKU VAŽENJA ZAKONA O PROVEDBI UREDBE EUROPSKE UNIJE O EUROPSKIM FONDOVIMA PODUZETNIČKOG KAPITALA

Prestanak važenja

Članak 1.

Danom stupanja na snagu ovoga Zakona prestaje važiti Zakon o provedbi Uredbe Europske unije o europskim fondovima poduzetničkog kapitala (»Narodne novine«, br. 123/13.).

Završna odredba

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/18-01/24

Zagreb, 16. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2018 (1.3.2018.), Zakon o prestanku važenja Zakona o provedbi Uredbe Europske unije o europskim fondovima socijalnog poduzetništva

HRVATSKI SABOR

403

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O PRESTANKU VAŽENJA ZAKONA O PROVEDBI UREDBE EUROPSKE UNIJE O EUROPSKIM FONDOVIMA SOCIJALNOG PODUZETNIŠTVA

Proglašavam Zakon o prestanku važenja Zakona o provedbi Uredbe Europske unije o europskim fondovima socijalnog poduzetništva, koji je Hrvatski sabor donio na sjednici 16. veljače 2018.

Klasa: 011-01/18-01/24

Urbroj: 71-06-01/1-18-2

Zagreb, 22. veljače 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O PRESTANKU VAŽENJA ZAKONA O PROVEDBI UREDBE EUROPSKE UNIJE O EUROPSKIM FONDOVIMA SOCIJALNOG PODUZETNIŠTVA

Prestanak važenja

Članak 1.

Danom stupanja na snagu ovoga Zakona prestaje važiti Zakon o provedbi Uredbe Europske unije o europskim fondovima socijalnog poduzetništva (»Narodne novine«, br. 123/13.).

Završna odredba

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/18-01/18

Zagreb, 16. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 20/2018 (1.3.2018.), Ispravak Ispravka Odluke o porezima Općine Semeljci

OPĆINA SEMELJCI

416

Nakon uspoređivanja s izvornim oblikom utvrđena je pogreška u Ispravku Odluke o porezima Općine Semeljci (Klasa: 410-01/17-01/01, Urbroj: 2121/07-01/17-3 od 1. kolovoza 2017.) objavljenoj u »Narodnim novinama«, br. 79/17 te u »Službenom glasniku« Općine Semeljci br. 12/17. te se daje

ISPRAVAK

ISPRAVKA ODLUKE O POREZIMA
 OPĆINE SEMELJCI

U Ispravku Odluke o porezima Općine Semeljci objavljenom u »Narodnim novinama«, br. 79/17 te u »Službenom glasniku« Općine Semeljci br. 12/17., u članku 21. umjesto riječi: »Odredbe članka 11. – 13.« trebaju stajati riječi: »Odredbe članka 16.«, tako da članak 21. glasi:

»Odredbe članka 16. ove Odluke prestaju važiti od 1. siječnja 2018. godine.«

Klasa: 410-01/18-01/01
 Urbroj: 2121/07-01/18-175
 Semeljci, 29. siječnja 2018.

Predsjednik Općinskog vijeća
 Ivan Miladinović, dipl. ing., v. r.
### NN 20/2018 (1.3.2018.), Odluka o prirezu porezu na dohodak Grada Korčule

Grad Korčula

408

Na temelju članka 20. stavka 1. točke 1., članka 21. i članka 42. stavka 1. točke 1. Zakona o lokalnim porezima (»Narodne novine«, broj 115/16 i 101/17), članka 49. stavka 1. točke 3. Statuta Grada Korčule (»Službeni glasnik Grada Korčule«, broj 6/09, 3/13, 4/13 – pročišćeni tekst i 5/14) te članka 62. Poslovnika Gradskog vijeća Grada Korčule (»Službeni glasnik Grada Korčule«, broj 7/09, 8/11, 3/13, 4/13 – pročišćeni tekst i 1/16), Gradsko vijeće Grada Korčule je na 7. sjednici održanoj 12. veljače 2018. godine donijelo

ODLUKU

O PRIREZU POREZU NA DOHODAK

Članak 1.

Prirez porezu na dohodak plaćaju obveznici poreza na dohodak čije je prebivalište ili uobičajeno boravište na području Grada Korčule.

Članak 2.

Osnovica prireza na dohodak jest porez na dohodak utvrđen Zakonom o porezu na dohodak i podzakonskim općim aktima.

Članak 3.

Prirez porezu na dohodak plaća se po stopi od 6%.

Članak 4.

Poslove u vezi s utvrđivanjem i naplatom prireza porezu na dohodak obavlja Porezna uprava.

Članak 5.

Stupanjem na snagu ove Odluke prestaje važiti Odluka o prirezu poreza na dohodak (»Službeni glasnik Grada Korčule«, broj 6/01).

Članak 6.

Ova Odluka objavit će se u »Narodnim novinama« i »Službenom glasniku Grada Korčule« i stupa na snagu prvog dana u mjesecu nakon mjeseca u kojem je objavljena u »Narodnim novinama«.

Klasa: 410-01/18-01/03
 Urbroj: 2138/01-01-18-1
 Korčula, 12. veljače 2018.

Predsjednik Gradskog vijeća
 Marko Skokandić, ing., v. r.
### NN 20/2018 (1.3.2018.), Odluka o izmjenama Odluke o gradskim porezima Grada Dubrovnika

Grad Dubrovnik

409

Na temelju članka 3. Zakona o izmjenama Zakona o lokalnim porezima (»Narodne novine«, broj 101/17.) i članka 32. Statuta Grada Dubrovnika (»Službeni glasnik Grada Dubrovnika«, broj 4/09., 6/10., 3/11., 14/12., 5/13., 6/13. – pročišćeni tekst i 9/15.) Gradsko vijeće Grada Dubrovnika na 6. sjednici održanoj 6. studenoga 2017., donijelo je

ODLUKU

O IZMJENAMA ODLUKE O GRADSKIM POREZIMA GRADA DUBROVNIKA

Članak 1.

U Odluci o gradskim porezima Grada Dubrovnika (»Narodne novine«, br. 49/17., »Službeni glasnik Grada Dubrovnika«, br. 11/17.) u dijelu II. »Vrste poreza« članku 2. stavku 1. točka 4. briše se.

Članak 2.

U dijelu II. »Vrste poreza« glava 4. »Porez na nekretnine« i članak 13. brišu se.

Članak 3.

U dijelu III. »Prijelazne i završne odredbe« u članku 18. stavak 2. briše se.

Članak 4.

Ova Odluka objavit će se u »Narodnim novinama« i »Službenom glasniku Grada Dubrovnika«, a stupa na snagu osmoga dana od dana objave u »Narodnim novinama«.

Klasa: 410-01/17-01/03
 Urbroj: 2117/01-09-17-6
 Dubrovnik, 6. studenoga 2017.

Predsjednik Gradskog vijeća
 mr. sc. Marko Potrebica, v. r.
### NN 20/2018 (1.3.2018.), Ispravak Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

417

Nakon usporedbe s izvornim tekstom utvrđena je pogreška u Odluci o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 14 od 13. veljače 2018. godine te se daje

ISPRAVAK

ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 14/18. – u daljnjem tekstu: Odluka) u Osnovnu listu lijekova iz članka 2. stavka 5. Odluke greškom su uvršteni lijekovi pod ATK šifrom: »V06DX01 369« i ATK šifrom: »V06DX01 374« te se ovim Ispravkom isti brišu iz Osnovne liste lijekova.

U Osnovnoj listi lijekova umjesto ATK šifre: »L01XC17 901« treba stajati ATK šifra: »L01XC17 061«, umjesto ATK šifre: »L01XC17 902« treba stajati ATK šifra: »L01XC17 062«, a umjesto ATK šifre: »L01XE27 901« treba stajati ATK šifra: »L01XE27 162«.

Pod ATK šifrom: »A11CC05 271« u stupcu 16. umjesto oznake: »RSRA14« treba stajati oznaka: »R«.

U Osnovnoj listi magistralnih pripravaka iz članka 3. stavka 2. Odluke u stupcu 5. pod ATK šifrom: »A09AB04 101« umjesto oznake: »RS« treba stajati oznaka: »RSRV03«, a pod ATK šifrom: »D08AX08 411« umjesto oznake: »R« treba stajati oznaka: »RGO01«.

Klasa: 025-04/18-01/61

Urbroj: 338-01-01-18-01

Zagreb, 27. veljače 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 20/2018 (1.3.2018.), Ispravak Odluke o utvrđivanju Dopunske liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

418

Nakon usporedbe s izvornim tekstom utvrđena je pogreška u Odluci o utvrđivanju Dopunske liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 14 od 13. veljače 2018. godine te se daje

ISPRAVAK

ODLUKE O UTVRĐIVANJU DOPUNSKE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine«, broj 14/18. – u daljnjem tekstu: Odluka) u Dopunskoj listi lijekova iz članka 2. stavka 5. Odluke greškom su izostavljeni lijekovi pod ATK šifrom: »V06DX01 369« i ATK šifrom: »V06DX01 374« sa sljedećim podacima:

»

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka -INN | DDD i jed. mj. | Cijena u kn za DDD | Cijena u kn za DDD (s PDV-om) | Način primjene | Nositelj odobrenja | Proiz­vođač | Zaštićeno ime lijeka | Oblik, jačina i pak. lijeka | Cijena u kn za jed. oblik lijeka | Cijena u kn za jed. oblik lijeka (s PDV-om) | Cijena u kn za orig. pakiranje lijeka | Cijena u kn za orig. pakiranje lijeka (s PDV-om) | R/RS | Iznos cijene u kn za jed. oblik koju plaća Zavod | Iznos cijene u kn za jed. oblik koju plaća Zavod (s PDV-om) | Iznos cijene u kn za orig. pak. koju plaća Zavod | Iznos cijene u kn za orig. pak. koju plaća Zavod (s PDV-om) | Iznos doplate u kn za jed. oblik | Iznos doplate u kn za jed. oblik (s PDV-om) | Iznos doplate u kn za orig. pak. | Iznos doplate u kn za orig. pak. (s PDV-om) |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. | 17. | 18. | 19. | 20. | 21. | 22. | 23. | 24. |
| V06DX01 369 |  | dijetetski preparat |  |  |  | O | Oktal Pharma d.o.o. | Nestle | Alfare | limenka 1x400 g | 88,08 | 92,48 | 88,08 | 92,48 | RSpv01 | 52,19 | 54,80 | 52,19 | 54,80 | 35,89 | 37,68 | 35,89 | 37,68 |
| V06DX01 374 |  | dijetetski preparat |  |  |  | O | Oktal Pharma d.o.o. | Nestle | Althera prašak | limenka 1x450 g | 99,09 | 104,04 | 99,09 | 104,04 | RSpv01 | 60,15 | 63,16 | 60,15 | 63,16 | 38,94 | 40,89 | 38,94 | 40,89 |

«

te se ovim Ispravkom navedena greška ispravlja.

Klasa: 025-04/18-01/60

Urbroj: 338-01-01-18-01

Zagreb, 27. veljače 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 20/2018 (1.3.2018.), Rješenje o dodjeli naziva »Referentni centar Ministarstva zdravstva za dijagnostiku i liječenje virusnog hepatitisa« Klinici za infektivne bolesti »Dr. Fran Mihaljević« Zagreb

Ministarstvo zdravstva

406

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za infektivne bolesti »Dr. Fran Mihaljević«, Zagreb, verificira se i dodjeljuje naziv »Referentni centar Ministarstva zdravstva za dijagnostiku i liječenje virusnog hepatitisa« na vrijeme od pet godina.

2. Klinika za infektivne bolesti »Dr. Fran Mihaljević«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dijagnostiku i liječenje virusnog hepatitisa«.

3. »Referentni centar Ministarstva zdravstva za dijagnostiku i liječenje virusnog hepatitisa« Klinike za infektivne bolesti »Dr. Fran Mihaljević«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/08
 Urbroj: 534-03-2-2/7-18-18
 Zagreb, 20. veljače 2018.

Ministar
 prof. dr. sc. Milan Kujundžić, dr. med., v. r.
### NN 20/2018 (1.3.2018.), Odluka o izmjenama Odluke o porezima Grada Čakovca

Grad Čakovec

410

Na temelju članka 20. Zakona o lokalnim porezima (»Narodne novine« br. 115/16, 101/17) te članka 27. Statuta Grada Čakovca (Sl. gl. Grada Čakovca 9/09, 2/13, 3/13, 3/13 – proč. tekst, 1/14), Gradsko vijeće Grada Čakovca je na svojoj 3. sjednici, održanoj 1. prosinca 2017., donijelo sljedeću

ODLUKU

O IZMJENAMA ODLUKE O POREZIMA

Članak 1.

U Odluci o porezima (Službeni glasnik Grada Čakovca 1/17, u daljnjem tekstu Odluka) u članku 2. briše se točka 4.

Članak 2.

U II. poglavlju Odluke, briše se točka i naslov točke 4. POREZ NA NEKRETNINE s pripadajućim člancima 15., 16., 17., 18., 19., 20. i 21.

Članak 3.

U članku 23. Odluke briše se stavak 2.

Članak 4.

U članku 25. Odluke, iza riječi »Službenom glasniku Grada Čakovca« briše se zarez, stavlja se točka, a preostale riječi se brišu.

Članak 5.

Dosadašnji članci 22., 23., 24. i 25. postaju članci 15., 16., 17. i 18.

Članak 6.

Ostale odredbe Odluke ostaju na snazi.

Članak 7.

Ova Odluka stupa na snagu osmoga dana od dana objave u Službenom glasniku Grada Čakovca, a objavit će se u »Narodnim novinama«.

Klasa: 021-05/17-01/75
 Urbroj: 2109/2-02-17-05
 Čakovec, 1. prosinca 2017.

Predsjednik Gradskog vijeća
 Jurica Horvat, v. r.
### NN 21/2018 (2.3.2018.), Tumačenje odredbe članka 29. Statuta Hrvatske obrtničke komore

Hrvatska obrtnička komora

432

Temeljem članka 106. Statuta Hrvatske obrtničke komore (»Narodne novine« br. 106/2014 i 84/2016) Upravni odbor Hrvatske obrtničke komore na svojoj 28. sjednici održanoj 26. veljače 2018. godine daje sljedeće

TUMAČENJE

ODREDBE ČLANKA 29. STATUTA HRVATSKE OBRTNIČKE KOMORE

Zbog iskazane dvojbe u izričaju odredbe stavka 1. i 2. članka 29. Statuta Hrvatske obrtničke komore, a koji glase:

(1) »Mandat članova Upravnog odbora Komore traje četiri godine.

(2) Mandat članova Upravnog odbora Komore prestaje:

– ako ga opozove tijelo koje ga je izabralo,

– prestankom obnašanja funkcije predsjednika područne obrtničke komore,

– ostavkom,

– nastankom okolnosti iz čl. 11. st. 3.,

– odlukom Suda časti Komore,

– smrću i

– gubitkom statusa člana Komore.«

smatra se da članak 29. Statuta propisuje trajanje mandata člana Upravnog odbora Hrvatske obrtničke komore kao i razloge prestanka obnašanja te funkcije, a što je radi pravne sigurnosti bilo potrebno statutarno regulirati jer istek trajanja mandata po logici stvari ne može biti jedini razlog prestanka obnašanja funkcije člana Upravnog odbora.

Sukladno navedenom, bez obzira na činjenicu što su članovi Upravnog odbora po funkciji predsjednici područnih obrtničkih komora i što im u izbornom razdoblju može prestati funkcija predsjednika ukoliko ne budu ponovo izabrani, oni i dalje ostaju članovi Upravnog odbora do završetka izbornog procesa jer je isti još u tijeku, odnosno dok novi sastav Upravnog odbora ne bude verificiran na konstituirajućoj sjednici Skupštine Hrvatske obrtničke komore, što se kao načelo odnosi na ukupni komorski sustav.

Broj: 2-212-1075/5-11-2018

Zagreb, 26. veljače 2018.

Predsjednik
 Hrvatske obrtničke komore
 Dragutin Ranogajec, v. r.
### NN 21/2018 (2.3.2018.), Indeks proizvođačkih cijena industrijskih proizvoda na domaćem tržištu u siječnju 2018.

Državni zavod za statistiku

431

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U SIJEČNJU 2018.

Indeks proizvođačkih cijena industrijskih proizvoda na domaćem tržištu u siječnju 2018. u odnosu na prosinac 2017. iznosi 100,1.

Klasa: 954-02/18-01/01
 Urbroj: 555-06-03-18-04
 Zagreb, 27. veljače 2018.

Ravnatelj
 Marko Krištof, v. r.
### NN 21/2018 (2.3.2018.), Odluka o davanju ovlaštenja Ministarstvu mora, prometa i infrastrukture za korištenje i održavanje pomorskog dobra na kojem se nalazi zgrada Lučke kapetanije Rijeka

VLADA REPUBLIKE HRVATSKE

423

Na temelju članka 10. stavka 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 1. ožujka 2018. godine donijela

ODLUKU

O DAVANJU OVLAŠTENJA MINISTARSTVU MORA, PROMETA I INFRASTRUKTURE ZA KORIŠTENJE I ODRŽAVANJE POMORSKOG DOBRA NA KOJEM SE NALAZI ZGRADA LUČKE KAPETANIJE RIJEKA

I.

Vlada Republike Hrvatske ovlašćuje Ministarstvo mora, prometa i infrastrukture za korištenje i održavanje pomorskog dobra na kojem se nalazi zgrada Lučke kapetanije Rijeka.

II.

Pomorsko dobro koje je predmet ove Odluke obuhvaća 436 m2, na kojemu se nalazi zgrada tlocrtne površine 338 m2 (ukupna bruto površina zgrade iznosi 1.353,60 m2, ukupna neto površina zgrade iznosi 1.113,00 m2, površina zemljišta ispod građevine iznosi 338,40 m2) upisane pri Općinskom sudu u Rijeci, Zemljišnoknjižni odjel Rijeka, u z.k.ul.br. 5072, k.o. Rijeka, k.č.br. 808, površine 94 čhv, odnosno upisanom u Državnoj geodetskoj upravi, Područni ured za katastar Rijeka, u k.o. Stari Grad, posjedovni list broj 3148, pod brojem katastarske čestice 4787/2.

Grafički prikaz pomorskog dobra iz stavka I. ove točke u smislu Izvoda iz katastarskog plana čini Prilog ovoj Odluci i ne objavljuje se u Narodnim novinama.

III.

Ministarstvo mora, prometa i infrastrukture dužno je koristiti i održavati pomorsko dobro, zemljište i zgradu iz točke II. ove Odluke radi obavljanja poslova sigurnosti plovidbe određenih posebnim propisima.

IV.

Ovlaštenik korištenja ne može ovlaštenja stečena ovom Odlukom, ni djelomično, niti u cijelosti prenositi na drugog.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/39

Urbroj: 50301-27/20-18-2

Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 21/2018 (2.3.2018.), Odluka o potvrđivanju Dopune Statuta Zavoda za vještačenje, profesionalnu rehabilitaciju i zapošljavanje osoba s invaliditetom

VLADA REPUBLIKE HRVATSKE

422

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 36. stavka 1. Zakona o profesionalnoj rehabilitaciji i zapošljavanju osoba s invaliditetom (»Narodne novine«, br. 157/13 i 152/14), Vlada Republike Hrvatske je na sjednici održanoj 1. ožujka 2018. godine donijela

ODLUKU

O POTVRĐIVANJU DOPUNE STATUTA ZAVODA ZA VJEŠTAČENJE, PROFESIONALNU REHABILITACIJU I ZAPOŠLJAVANJE OSOBA S INVALIDITETOM

I.

Potvrđuje se Dopuna Statuta Zavoda za vještačenje, profesionalnu rehabilitaciju i zapošljavanje osoba s invaliditetom, koju je Upravno vijeće Zavoda za vještačenje, profesionalnu rehabilitaciju i zapošljavanje osoba s invaliditetom donijelo na sjednici održanoj 21. prosinca 2017. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/40

Urbroj: 50301-25/18-18-2

Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 21/2018 (2.3.2018.), Odluka o isplati materijalnih prava i drugih naknada za zaposlenike u osnovnoškolskim ustanovama

VLADA REPUBLIKE HRVATSKE

424

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 1. ožujka 2018. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U OSNOVNOŠKOLSKIM USTANOVAMA

I.

Materijalna prava i druge naknade ugovorene Kolektivnim ugovorom za zaposlenike u osnovnoškolskim ustanovama (»Narodne novine«, broj 39/17) isplatit će se za mjesec ožujak i travanj 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/55

Urbroj: 50301-27/12-18-1

Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 21/2018 (2.3.2018.), Odluka o isplati materijalnih prava i drugih naknada za zaposlenike u srednjoškolskim ustanovama

VLADA REPUBLIKE HRVATSKE

425

Na temelju članka 8. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 3. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 1. ožujka 2018. godine donijela

ODLUKU

O ISPLATI MATERIJALNIH PRAVA I DRUGIH NAKNADA ZA ZAPOSLENIKE U SREDNJOŠKOLSKIM USTANOVAMA

I.

Materijalna prava i druge naknade ugovorene Kolektivnim ugovorom za zaposlenike u srednjoškolskim ustanovama (»Narodne novine«, broj 39/17) isplatit će se za mjesec ožujak i travanj 2018. godine, u visini i na način na koji su ugovoreni.

II.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/55

Urbroj: 50301-27/12-18-2

Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 21/2018 (2.3.2018.), Odluka o imenovanju povjerenika Predsjednice Republike Hrvatske za nestale osobe u Domovinskom ratu

PREDSJEDNICA REPUBLIKE HRVATSKE

420

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 6. Odluke o Uredu predsjednice Republike Hrvatske (»Narodne novine«, broj 20/15, 81/16 i 116/16), donosim

ODLUKU

O IMENOVANJU POVJERENIKA PREDSJEDNICE REPUBLIKE HRVATSKE ZA NESTALE OSOBE U DOMOVINSKOM RATU

IVAN VRKIĆ imenuje se povjerenikom Predsjednice Republike Hrvatske za nestale osobe u Domovinskom ratu.

Ova Odluka stupa na snagu 1. ožujka 2018. godine.

Klasa: 080-02/18-01/01
 Urbroj: 71-06-01/1-18-1
 Zagreb, 27. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 21/2018 (2.3.2018.), Odluka o izmjenama Odluke o porezima Općine Polača

Općina Polača

434

Na temelju članka 42. Zakona o lokalnim porezima (»Narodne novine«, broj 115/16., 101/17.), članka 32. i 73. Statuta Općine Polača (»Službeni glasnik« Općine Polača, broj 1/15., 1/15., 4/16., 7/17.), Općinsko vijeće Općine Polača na 5. sjednici održanoj 20. veljače 2018. godine, donosi

ODLUKU

O IZMJENAMA ODLUKE O POREZIMA
 OPĆINE POLAČA

Članak 1.

U Odluci o porezima Općine Polača (»Narodne novine«, broj 70/17.) i (»Službeni glasnik« Općine Polača, broj 4/17.) članak 3. briše se.

Članak 2.

Ova Odluka stupa na snagu drugog dana od dana objave u »Službenom glasniku« Općine Polača.

Članak 3.

Ova Odluka objavit će se u »Narodnim novinama« i »Službenom glasniku« Općine Polača, dostavit će se Ministarstvu financija, Poreznoj upravi u roku od osam dana od dana njezina donošenja.

Klasa: 021-08/17-01/19
 Urbroj: 2198/26-18-01-4
 Polača, 20. veljače 2018.

Predsjednik Općinskog vijeća
 Oliver Kulaš, v. r.
### NN 23/2018 (7.3.2018.), Odluka o izmjeni Odluke o porezima Grada Varaždina

Grad Varaždin

452

Na temelju članka 42. stavka 1. Zakona o lokalnim porezima (»Narodne novine« broj 115/16 i 101/17) i članka 45. Statuta Grada Varaždina (»Službeni vjesnik Grada Varaždina« broj 5/09, 1/12, 2/13 i 4/14 – pročišćeni tekst) Gradsko vijeće Grada Varaždina, na 8. sjednici održanoj 30. siječnja 2018. godine, donosi

ODLUKU

O IZMJENI ODLUKE O POREZIMA GRADA VARAŽDINA

Članak 1.

U Odluci o porezima Grada Varaždina (»Narodne novine« broj 99/17 i »Službeni vjesnik Grada Varaždina« broj 9/17) u članku 2. stavak 2. briše se.

Članak 2.

Ova Odluka stupa na snagu osmoga dana od dana objave u »Službenom vjesniku Grada Varaždina« i bit će objavljena i u »Narodnim novinama«.

Klasa: 410-01/17-01/2

Urbroj: 2186/01-02-18-14

Varaždin, 30. siječnja 2018.

Predsjednik
 Gradskog vijeća
 Damir Habijan, dipl. iur, v. r.
### NN 23/2018 (7.3.2018.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

448

Na temelju članka 107. stavka 4. i stavka 6. Zakona o oružju (»Narodne novine« broj 63/07., 146/08., 59/12.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93, 16/93, 59/93, 13/94, 95/95, 17/96, 50/96, 54/96, 67/96, 110/96, 35/97, 76/97, 87/97, 10/98, 28/98, 40/98, 78/98, 100/98, 148/98, 161/98, 42/99, 79/99, 86/99, 100/99, 115/99, 130/99, 148/99, 11/00, 25/00, 29/00, 38/00, 46/00, 105/00, 117/00, 18/01, 37/01, 53/01, 134/02, 3/03, 14/03, 63/03, 94/03, 107/03, 124/03, 134/03, 150/03, 162/03, 179/03, 198/03, 29/04, 14/05, 84/05, 120/05, 132/05, 138/05, 8/06, 28/06, 52/06, 103/06, 115/06, 122/06, 136/06, 9/07, 19/07, 44/07, 63/07, 71/07, 12/08, 17/08, 29/08, 32/08, 47/08, 69/08, 83/08, 90/08, 137/08, 15/09, 26/09, 33/09, 43/09, 68/09, 78/09. 91/09, 116/09, 138/09, 14/10, 31/10, 44/10, 79/10, 118/10, 133/10, 12/11, 36/11, 42/11, 58/11, 68/11, 76/11, 112/11, 148/11, 18/12, 30/12, 55/12, 65/12, 69/12, 83/12, 106/12, 113/12, 8/13, 22/13, 35/13. 46/13, 69/13, 89/13, 122/13, 151/13, 61/14, 94/14, 130/14, 152/14, 26/15, 42/15, 53/15, 90/15, 111/15. 128/15, 15/16, 45/16, 72/16, 87/16, 94/16, 109/16, 28/17, 42/17, 87/17, 110/17, 2/18 i 10/18).

Iza rednog broja 305. dodaje se broj i riječi:

»306. Dom zdravlja Otočac, Vladimira Nazora 21, Otočac«.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01

Urbroj: 534-03-1-1/4-17-06

Zagreb, 20. veljače 2018.

Ministar
 prof. dr. sc. Milan Kujundžić, dr. med., v. r.
### NN 23/2018 (7.3.2018.), Rješenje o imenovanju glavne tajnice Ministarstva graditeljstva i prostornoga uređenja

Vlada Republike Hrvatske

440

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 1. ožujka 2018. godine donijela

RJEŠENJE

O IMENOVANJU GLAVNE TAJNICE MINISTARSTVA GRADITELJSTVA I PROSTORNOGA UREĐENJA

Imenuje se mr. sc. JELENA ZRINSKI BERGER glavnom tajnicom Ministarstva graditeljstva i prostornoga uređenja, na razdoblje od četiri godine.

Klasa: UP/I 080-02/18-01/03
 Urbroj: 50301-15/07-18-03
 Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 23/2018 (7.3.2018.), Rješenje o razrješenju člana i zamjenika člana Nacionalnog vijeća za kibernetičku sigurnost

VLADA REPUBLIKE HRVATSKE

441

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 1. ožujka 2018. godine donijela

RJEŠENJE

O RAZRJEŠENJU ČLANA I ZAMJENIKA ČLANA NACIONALNOG VIJEĆA ZA KIBERNETIČKU SIGURNOST

1. Razrješuje se BERNARD TOPIĆ dužnosti člana Nacionalnog vijeća za kibernetičku sigurnost, na koju je imenovan kao predstavnik Ministarstva gospodarstva, poduzetništva i obrta.

2. Razrješuje se ŽELJKO ZUBAK dužnosti zamjenika člana Nacionalnog vijeća za kibernetičku sigurnost, na koju je imenovan kao predstavnik Ministarstva gospodarstva, poduzetništva i obrta.

Klasa: 080-02/18-02/11
 Urbroj: 50301-15/07-18-02
 Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 23/2018 (7.3.2018.), Rješenje o imenovanju člana i zamjenice člana Nacionalnog vijeća za kibernetičku sigurnost

VLADA REPUBLIKE HRVATSKE

442

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i točke IV. stavka 4. Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, broj 61/16), Vlada Republike Hrvatske je na sjednici održanoj 1. ožujka 2018. godine donijela

RJEŠENJE

O IMENOVANJU ČLANA I ZAMJENICE ČLANA NACIONALNOG VIJEĆA ZA KIBERNETIČKU SIGURNOST

1. Imenuje se MATIJA MAČEK članom Nacionalnog vijeća za kibernetičku sigurnost, kao predstavnik Ministarstva gospodarstva, poduzetništva i obrta.

2. Imenuje se MAJA RADIŠIĆ ŽUVANIĆ zamjenicom člana Nacionalnog vijeća za kibernetičku sigurnost, kao predstavnica Ministarstva gospodarstva, poduzetništva i obrta.

Klasa: 080-02/18-01/20
 Urbroj: 50301-15/07-18-02
 Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 23/2018 (7.3.2018.), Rješenje o razrješenju člana Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

443

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 76. stavka 5. Zakona o međunarodnoj i privremenoj zaštiti (»Narodne novine«, br. 70/15 i 127/17), Vlada Republike Hrvatske je na sjednici održanoj 1. ožujka 2018. godine donijela

RJEŠENJE

O RAZRJEŠENJU ČLANA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Razrješuje se dr. sc. DAMIR TRUT dužnosti člana Stalnog povjerenstva za provedbu integracije stranaca u hrvatsko društvo, na koju je imenovan kao predstavnik Ministarstva unutarnjih poslova.

Klasa: 080-02/18-02/12
 Urbroj: 50301-15/07-18-02
 Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 23/2018 (7.3.2018.), Rješenje o imenovanju dijela članova Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

444

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 76. stavka 5. Zakona o međunarodnoj i privremenoj zaštiti (»Narodne novine«, br. 70/15 i 127/17), Vlada Republike Hrvatske je na sjednici održanoj 1. ožujka 2018. godine donijela

RJEŠENJE

O IMENOVANJU DIJELA ČLANOVA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Za članove Stalnog povjerenstva za provedbu integracije stranaca u hrvatsko društvo, imenuju se:

– ŽARKO KATIĆ, predstavnik Ministarstva unutarnjih poslova

– DANIJELA GAUBE, predstavnica Ureda za ljudska prava i prava nacionalnih manjina

– MIHAELA MARUŠIĆ, predstavnica Ureda za ljudska prava i prava nacionalnih manjina.

Klasa: 080-02/18-01/21
 Urbroj: 50301-15/07-18-02
 Zagreb, 1. ožujka 2018.

Predsjednik
 mr. sc. Andrej Plenković, v. r.
### NN 24/2018 (9.3.2018.), Odluka o izmjenama i dopunama Odluke o kupoprodaji plasmana kreditnih institucija

Hrvatska narodna banka

470

Na temelju članka 150. stavka 7. Zakona o kreditnim institucijama (»Narodne novine«, br. 159/2013., 19/2015., 102/2015. i 15/2018.) te članka 43. stavka 2. točke 9. i članka 77. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KUPOPRODAJI PLASMANA KREDITNIH INSTITUCIJA

Članak 1.

U Odluci o kupoprodaji plasmana kreditnih institucija (»Narodne novine«, br. 127/2014.) u članku 2. točka 3. mijenja se i glasi:

»3) Plasmani su sva financijska imovina, kako je propisana u točki 11. Međunarodnoga računovodstvenog standarda 32 Financijski instrumenti: Prezentiranje, osim ulaganja u dužničke vrijednosne papire i vlasničke instrumente, na osnovi koje je kreditna institucija izložena kreditnom riziku te koju je moguće rasporediti na pojedinačnog dužnika, i to:

1) krediti koje je odobrila kreditna institucija, uključujući potraživanja za izvršena plaćanja po nepokrivenim akreditivima, garancijama i drugim oblicima jamstava

2) depoziti kod kreditnih institucija, uključujući depozite kod Hrvatske narodne banke

3) potraživanja na osnovi financijskog najma (engl. leasing) i otkupa potraživanja (engl. factoring i forfeiting)

4) potraživanja na osnovi kamatnih i nekamatnih prihoda

5) isplaćeni predujmovi i

6) ostala potraživanja s osnove kojih kreditna institucija može biti izložena kreditnom riziku zbog neispunjenja obveze druge ugovorne strane.

U plasmane koji su predmet ove Odluke uključuje se financijska imovina koju je kreditna institucija u skladu sa svojim poslovnim politikama rasporedila u portfelje financijskih instrumenata koji su prema Međunarodnom standardu financijskog izvještavanja 9 Financijski instrumenti nazvani:

a) financijska imovina koja se mjeri po amortiziranom trošku,

b) financijska imovina koja se mjeri po fer vrijednosti kroz ostalu sveobuhvatnu dobit i

c) financijska imovina koja se mjeri po fer vrijednosti kroz račun dobiti i gubitka, osim financijske imovine koja se drži radi trgovanja.«

U točkama 4. i 5. riječi: »prije umanjenja za utvrđene ispravke vrijednosti« zamjenjuju se riječima: »prije umanjenja vrijednosti«.

Članak 2.

U članku 5. stavku 2. točki 3. riječ: »ispravak« zamjenjuje se riječju: »umanjenje« u odgovarajućem broju i padežu.

Članak 3.

Ova Odluka stupa na snagu osmoga dana od dana objave u »Narodnim novinama«.

O. br: 66-020/03-18/BV

Zagreb, 2. ožujka 2018.

Guverner
 Boris Vujčić, v. r.
### NN 24/2018 (9.3.2018.), Odluka o postavljanju izvanrednog i opunomoćenog veleposlanika Republike Hrvatske u Sjedinjenim Meksičkim Državama, sa sjedištem u Washingtonu

PREDSJEDNICA REPUBLIKE HRVATSKE

455

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/01, urbroj: 50301-15/28-18-15 od 26. veljače 2018., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

PJER ŠIMUNOVIĆ, izvanredni i opunomoćeni veleposlanik Republike Hrvatske u Sjedinjenim Američkim Državama, sa sjedištem u Washingtonu, postavlja se i za izvanrednog i opunomoćenog veleposlanika Republike Hrvatske u Sjedinjenim Meksičkim Državama, sa sjedištem u Washingtonu.

Ova Odluka stupa na snagu danom donošenja.

Klasa: 018-07/18-02/09
 Urbroj: 71-06-01/1-18-2
 Zagreb, 28. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 24/2018 (9.3.2018.), Odluka o postavljanju izvanrednog i opunomoćenog veleposlanika Republike Hrvatske u Republici Sudanu, sa sjedištem u Kairu

PREDSJEDNICA REPUBLIKE HRVATSKE

456

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/09, urbroj: 50301-15/28-18-26 od 26. veljače 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

TOMISLAV BOŠNJAK, izvanredni i opunomoćeni veleposlanik Republike Hrvatske u Arapskoj Republici Egiptu, sa sjedištem u Kairu, postavlja se i za izvanrednog i opunomoćenog veleposlanika Republike Hrvatske u Republici Sudanu, sa sjedištem u Kairu.

Ova Odluka stupa na snagu danom donošenja.

Klasa: 018-07/18-02/10
 Urbroj: 71-06-01/1-18-2
 Zagreb, 28. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 24/2018 (9.3.2018.), Odluka o izboru predsjednice Povjerenstva za odlučivanje o sukobu interesa

Hrvatski sabor

454

Na temelju članka 81. Ustava Republike Hrvatske i članka 31. stavka 1. Zakona o sprječavanju sukoba interesa (»Narodne novine«, br. 26/11., 12/12., 124/12., 48/13. i 57/15.) Hrvatski sabor na sjednici 2. ožujka 2018. donio je

ODLUKU

O IZBORU PREDSJEDNICE POVJERENSTVA ZA ODLUČIVANJE O SUKOBU INTERESA

Za predsjednicu Povjerenstva za odlučivanje o sukobu interesa bira se NATAŠA NOVAKOVIĆ.

Klasa: 021-13/18-07/05

Zagreb, 2. ožujka 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.